PATVIRTINTA

Lietuvos Respublikos

krašto apsaugos ministro

2014 m. sausio 21 d.

įsakymu Nr. V-44

(Lietuvos Respublikos

krašto apsaugos ministro

2024 m. rugpjūčio 7 d.

įsakymo Nr. V-732 redakcija)

**NUOMOS SUTARTIS**

**I. SPECIALIOJI DALIS**

2025 m. ....................... d. Nr.

................................

*(sudarymo vieta)*

Lietuvos kariuomenės Sausumos pajėgų vadovybė, atstovaujama Sausumos pajėgų vado brg. gen. Nerijaus Stankevičiaus, veikiančio pagal Sausumos pajėgų nuostatus, patvirtintus krašto apsaugos ministro 2018 m. lapkričio 12 d. įsakymu Nr. V1088 (toliau – **Nuomininkas**), ir *(Nuomotojas),* atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – **Nuomotojas**), (jei tai ūkio subjektų grupė –atitinkami duomenys apie kiekvieną partnerį) toliau kartu šioje sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu arba Mažos vertės pirkimų tvarkos aprašu sudarė šią nuomos sutartį, toliau vadinamą „Sutartimi“, ir susitarė dėl toliau išvardintų sąlygų:

|  |  |  |
| --- | --- | --- |
| **1. Sutarties objektas.**  **Nuomotojas** įsipareigoja išnuomoti konteinerius su biuro įranga (toliau – nuomos objektas), atitinkančius Sutarties 2 priede „Konteinerių nuomos įrengimo ir aptarnavimo techninė specifikacija“ (toliau – 2 priedas) pateiktas technines specifikacijas. **Nuomininkas** įsipareigoja priimti Sutarties 2 priede pateiktas technines specifikacijas atitinkančius konteinerius ir sumokėti (mokėti) Sutartyje nustatyta tvarka. | | |
| **2. Sutarties kaina / nuomos įkainiai**  2.1. Sutarties kaina su pridėtinės vertės mokesčiu (PVM) – 74 698 (Septyniasdešimt keturi tūkstančiai šeši šimtai devyniasdešimt aštuoni eurai).  2.2. Nuomos kainos nurodytos (detalizuotos) Sutarties 1 priede. Pasikeitus PVM tarifui, nuomos kainos perskaičiuojamos Sutarties bendrojoje dalyje nustatyta tvarka.  2.3 **Nuomotojas** neįsipareigoja išsinuomoti nuomos objekto už visą sutarties vertę.  2.4. Peržiūros atvejis numatytas Sutarties bendrosios dalies 2.2 papunktyje ir Sutarties specialiosios dalies 2.5 punkte.  2.5. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu **Nuomos objekto kainų pokytis (k)**, apskaičiuotas kaip nustatyta 2.5.4 punkte, pakinta 10 procentų. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.  2.5.1 Perskaičiuotieji įkainiai įforminami raštišku Šalių susitarimu (toliau – Susitarimas) ir taikomi užsakymams, pateiktiems po to, kai Šalys sudaro Susitarimą dėl įkainių perskaičiavimo.  2.5.2 Šalys privalo sudaryti Susitarimą dėl Sutarties įkainių perskaičiavimo per 10 darbo dienų nuo Šalies prašymo kitai Šaliai perskaičiuoti Sutarties įkainius pateikimo dienos. Šalys privalo Susitarime nurodyti visą Sutarties įkainių perskaičiavimui reikšmingą informaciją. 2.5.3. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.  2.5.4. Nauji įkainiai apskaičiuojami pagal formulę:  ,kur  a – sutarties įkainis (Eur be PVM)) (jei įkainis buvo perskaičiuotas, tai po paskutinio perskaičiavimo).  a1 – perskaičiuotas (pakeistas) įkainis (Eur be PVM)  k– Pagal vartotojų kainų indeksą „Nuomos objektas“ apskaičiuotas nuomos objekto kainų pokytis (padidėjimas arba sumažėjimas) (%).  „k“ reikšmė skaičiuojama pagal formulę:  , (proc.), kur  *Ind* naujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo nuomos paslaugos indeksas „Nuomos objektas“.  *Ind* pradžia – laikotarpio pradžios datos (mėnesio) vartojimo prekių ir paslaugų indeksas „Vartojimo paslaugos“. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  2.5.5. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio;  2.5.6.Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.  2.5.7. Jeigu nuomos objekto kainų pokytis (k), apskaičiuotas kaip nustatyta 2.5.4 punkte, viršija 30 procentų nuo pradinio sutarties įkainio sutarties pasirašymo dieną, objekto įkainiai bus perskaičiuojami maksimaliu 30 procentų pokyčiu.  2.5.8. Jei Sutarties kaina buvo peržiūrėta pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) pradinė sutarties vertė.  2.6. **Nuomotojas** į Sutarties kainą/paslaugų įkainius privalo įskaičiuoti visas su nuomos paslaugų teikimu susijusias išlaidas ir mokesčius nurodytus Sutarties Bendrosios dalies 2.4 punkte. | | |
| **3. Nuomos objekto pristatymo vieta, nuomos terminas ir sąlygos**  3.1. Pristatymo vieta ir terminai– Lietuvos Respublikos teritorija. Konkreti nuomos objekto pastatymo vieta nurodoma pateikus užsakymą **Nuomotojo** nurodytais kontaktais, Specialiosios dalies 9.2.2 papunktyje.  3.2. Nuomos terminas – ne trumpesnis nei 30 kalendorinių dienų kiekvienam nuomos. Konkretus nuomos terminas nurodomas pateikiant užsakymą.  3.3 Nuomos sąlygos:  3.3.1 Užsakymai nuomos objektui pateikiami **Nuomotojo** nurodytais kontaktais sutarties specialiosios dalies 9.2.2 papunktyje.  3.3.2 Užsakymas laikomas pateiktu, kai raštiškai pateiktame užsakyme **Nuomotojui** yra nurodyta visa informacija, reikalinga tinkamai įvykdyti užsakymą atitinkantį sutarties 2 priede nurodytus reikalavimus. Išanalizavęs pateiktą informaciją Nuomotojas patvirtina užsakymą tuo pačiu būdu, kokiu su juo susiteikė **Nuomininkas**.  3.3.3 Po užsakymo pateikimo nuomos objektas pristatomas ir paruošiamas naudoti per 5 kalendorines dienas po užsakymo pateikimo.  3.3.4 Nuomos objektas laikomas paruoštas naudoti pasirašius priėmimo-perdavimo aktą.  3.4 Nuomos objektas priimamas/perduodamas pasirašant priėmimo-perdavimo aktą.  3.4.1 Priėmimo-perdavimo aktą pasirašo **Nuomotojo** atstovas ir Sausumos pajėgų vadovybės G4 skyriaus specialistas. | | |
| **4. Apmokėjimo tvarka:**  4.1.Su **Nuomotoju** atsiskaitoma Sutarties bendrosios dalies 4 punkte nustatyta tvarka.  4.2. Avansinis mokėjimas nenumatomas | | |
| **5. Papildomos Sutarties nutraukimo sąlygos**  5.1. **Nuomotojui** vėluojant pristatyti nuomos objektą daugiau kaip5 kalendorines dienas nuo Sutarties specialiosios dalies 3.3.3 papunktyje nurodyto termino.  5.2. **Nuomotojui** ilgiau nei 72 valandas nuo pranešimo apie trūkumus gavimo dienos vėluojant pašalinti trūkumus, susijusius su nuomos objektu, po **Nuomotojo** raštiško pranešimo apie atsiradusius trūkumus. | | |
| **6.** **Nuomos objekto kokybė**  6.1 Nuomos objektas privalo atitikti visus sutarties 2 priede nurodytus techninius reikalavimus. | | |
| **7. Nuomotojo** **pristatyto nuomos objekto kokybės garantijos terminas**  7.1. **Nuomotojas** po raštiško **Nuomininko** pranešimo per 72 valandas neatitinkantį reikalavimų nuomos objektą turi pakeisti atitinkančiu Sutarties ir Sutarties 2 priedo reikalavimus bei kompensuoti **Nuomininko** patirtus nuostolius (jeigu tokių buvo).  7.2. **Nuomotojas** garantuoja išnuomojamo objekto kokybę visą nuomos terminą.  7.3. Išnuomoto objekto gedimo atveju **Nuomotojas** privalo pašalinti gedimus ne vėliau kaip per 48 valandas. Jeigu gedimo neįmanoma pašalinti nustatytu terminu, taikomos Sutarties bendrosios dalies 6.3 papunkčio sąlygos. | | |
| **8. Sutarties įvykdymo užtikrinimas**  8.1 Sutarties įvykdymui užtikrinti draudimo bendrovės laidavimo rašto arba banko garantijos nebus reikalaujama. | | |
| **9. Kitos sąlygos**  9.1. Sutarties bendrosios dalies 10.4 papunktyje nurodytas Šalių iš anksto sutartų minimalių nuostolių dydis yra 7 (septyni) proc. nuo 74 698 (septyniasdešimt keturi tūkstančiai šeši šimtai devyniasdešimt aštuoni eurai) kainos su PVM dydžio.  9.2. **Nuomininko** atstovas (ai):  9.2.1. atsakingas už sąskaitų perdavimą apmokėjimui - Sausumos pajėgų vadovybės ŠAK Įsigijimų vyresn. specialistas gr. Jonas Mažeika Tel. Nr. 067482629 jonas.mazeika@mil.lt  9.2.1 atsakingas už nuomos objekto užsakymą ir techninių reikalavimų laikymosi užtikrinimą - SP G4 Logistikos operacijų vyr. specialistas.  9.2.2 **Nuomotojo** atstovas (ai) -  9.3. Sutarties priedai:  9.3.1. 1 priedas – Nuomojamų konteinerių sąrašas, mato vienetai ir įkainiai , 1 lapas;  9.3.2. 2 priedas - Konteinerių nuomos įrengimo ir aptarnavimo techninė specifikacija. 4 lapai;  9.3.3 3 priedas – Perdavimo – priėmimo aktas. 1 lapas; | | |
| **10. Sutarties įsigaliojimas / galiojimo terminas / pratęsimas**  10.1.Sutartis įsigalioja Sutarties bendrosios dalies 11.1 papunktyje nustatyta tvarka ir galioja 36 mėnesius , o finansinių įsipareigojimų atžvilgiu – iki visiško jų įvykdymo.  10.2. Sutarties pratęsimas – Nenumatomas. | | |
| **11. Nuomininko rekvizitai**  Lietuvos kariuomenės Sausumos pajėgų vadovybė  Įmonės kodas: 304979638  Viršuliškių g. 36 LT-05112  Lietuvos kariuomenės  Sausumos pajėgų vadovybė  Vadas  Brg. gen. Nerijus Stankevičius  A.V. | **12. Mokėtojo rekvizitai**  Lietuvos kariuomenė  Įmonės kodas: 188732677  PVM mokėtojo kodas: LT887326716  Adresas: Šv. Ignoto 8/29  LT-01120, Vilnius  AB Bankas:  Lietuvos Respublikos finansų ministerija  A/S LT624040063610001175 | **13. Nuomotojo** **rekvizitai**  Atsakingi asmenys  (pareigos, vardas, pavardė, telefonas, elektroninis paštas)  A.V. |

**NUOMININKAS NUOMOTOJAS**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

A. V. A. V.

**NUOMOS SUTARTIS**

**II. BENDROJI DALIS**

**1.** **Sąvokos**

1.1. Šioje Sutartyje naudojamos pagrindinės sąvokos:

1.1.1. **Sutartis** – šios nuomos sutarties bendroji ir specialioji dalys, nuomos sutarties priedai.

1.1.2. **Sutarties Šalys** – **Nuomininkas** ir **Nuomotojas**:

1.1.2.1. **Nuomininkas** – tai Sutarties Šalis, kurios rekvizitai nurodyti Sutartyje, nuomojantis nuomos objektą šioje Sutartyje nurodytomis sąlygomis;

1.1.2.2. **Nuomotojas** – tai Sutarties Šalis, kurios rekvizitai nurodyti Sutartyje, išnuomojantis nuomos objektą šioje Sutartyje nurodytomis sąlygomis.

1.1.3. **Gavėjas** – **Nuomininko** padalinys, nurodytas Sutarties specialiojoje dalyje arba Sutarties priede, kuriam pristatomas išnuomojamas nuomos objektas.

1.1.4. **Trečiasis asmuo** – bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties Šalis ir **Gavėjas**.

1.1.5. **Licencijos** **–** visos reikalingos licencijos ir (arba) leidimai, būtini Sutarties vykdymui.

1.1.6. **Sutarties objektas** – daiktai (toliau – nuomos objektas) ir visos su jų nuoma susijusios paslaugos (personalo mokymai, instaliavimas, įdiegimas, pristatymas ir kt.), dėl kurių Sutarties Šalys susitarė Sutarties specialiojoje dalyje ir kurie atitinka **Nuomininko** nustatytus reikalavimus.

1.1.7. **Šalių iš anksto sutarti minimalūs nuostoliai** – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią **Nuomotojas** įsipareigoja sumokėti **Nuomininkui**, jeigu prievolė neįvykdyta arba netinkamai įvykdyta.

1.1.8. **Kainodaros taisyklės** – Sutartyje nustatyta kaina ar Sutarties kainos apskaičiavimo bei koregavimo taisyklės.

1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties Šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).

1.3. Sutarties dalių ir skyrių pavadinimai yra naudojami tik nuorodų patogumui ir aiškinant Sutartį gali būti naudojami kaip papildoma priemonė.

1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, pagal Sutartį prievolės įvykdymo ir mokėjimų terminas yra po to einanti darbo diena.

1.6. Sutartyje, kur reikalauja kontekstas, žodžiai, pateikti vienaskaita, gali turėti daugiskaitos prasmę ir atvirkščiai.

1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

**2. Sutarties kaina / įkainiai / kainodaros taisyklės**

2.1. Sutarties kaina / įkainiai – pinigų suma, kurią **Nuomininkas** Sutartyje nustatyta tvarka ir terminais įsipareigoja sumokėti **Nuomotojui**.

2.2. Sutarties kaina / įkainiai yra pastovūs ir nekeičiami visą Sutarties galiojimo laikotarpį, išskyrus atvejus, kai po Sutarties pasirašymo keičiasi nuomos objekto nuomai taikomo PVM / akcizų tarifas*.* Perskaičiuota kaina / įkainiai įforminami raštišku Šalių susitarimu *(jei specialiojoje dalyje nurodyta, kad ši sąlyga taikoma)*.

2.3. Įkainiai keičiami vadovaujantis Sutarties priede nustatytomis kainodaros taisyklėmis. Perskaičiuoti įkainiai įforminami raštišku Šalių susitarimu.

2.4. **Nuomotojas** į Sutarties kainą / nuomos objekto nuomos įkainius privalo įskaičiuoti visas su nuomos objekto tiekimu susijusias išlaidas ir mokesčius, įskaitant, bet neapsiribojant:

2.4.1. logistikos (transportavimo) išlaidas;

2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su nuomos objekto tiekimu susijusias išlaidas;

2.4.3. visas su dokumentų, kurių reikalauja **Nuomininkas**, rengimu ir pateikimu susijusias išlaidas;

2.4.4. pristatyto nuomos objekto surinkimo vietoje ir (arba) paleidimo, ir (arba) priežiūros išlaidas;

2.4.5. aprūpinimo įrankiais, reikalingais pristatyto nuomos objekto surinkimui ir (arba) priežiūrai, išlaidas;

2.4.6. naudojimo ir priežiūros instrukcijų, numatytų techninėje specifikacijoje, pateikimo išlaidas;

2.4.7. nuomos objekto remonto išlaidas kokybės garantijos laikotarpiu.

2.5. Užsienio valiutų kursų svyravimo, gamintojų kainų keitimo rizika tenka **Nuomotojui**.

**3.** **Nuomos objekto** **tiekimo terminai ir sąlygos**

3.1. Nuomos objektas pristatomas Sutarties specialiojoje dalyje (arba Sutartiespriede (-uose)) numatytais terminais ir tvarka.

3.2. Nuomos objektą **Nuomotojas** pristato savo rizika be papildomo apmokėjimo. **Nuomininkas** valdymo ir naudojimosi teisę į išnuomojamą nuomos objektą įgyja abiem Šalims pasirašius perdavimo–priėmimo aktą, kuris pasirašomas tik tuo atveju, jeigu nuomos objektas yra kokybiškas ir atitinka Sutartyje ir jos priede (-uose) nustatytus reikalavimus *(jeigu perdavimo–priėmimo aktas nepasirašomas, specialiojoje dalyje nurodomas kitas dokumentas, kuris bus pasirašomas patvirtinant nuomos objekto perdavimą–priėmimą))*. Kai pristatytas nuomos objektas yra kokybiškas ir atitinka Sutartyje ir jos priede (-uose) nustatytus reikalavimus, dokumentas, patvirtinantis nuomos objekto perdavimą–priėmimą, turi būti pasirašomas ne vėliau kaip per 5 darbo dienas.

3.3. **Nuomotojui** pristačius mažesnį nuomojamo objekto kiekį negu nurodyta Sutartyje / paraiškose / užsakymuose, **Nuomininkas** grąžina **Nuomotojui** pristatytą nuomos objekto kiekį ir laikoma, kad nuomos objektas nebuvo pristatytas, o **Nuomotojui** (jeigu dėl to praleidžiamas nuomos objekto pristatymo terminas)taikomos Sutarties bendrosios dalies 10.1 papunktyje numatytos sankcijos.

3.4. **Nuomotojas** įsipareigoja po Sutarties įsigaliojimo Sutarties specialiojoje dalyje nurodytais terminais:

3.4.1. parengti, pagaminti, suderinti su **Nuomininku** ir patvirtinti išnuomojamo nuomos objekto darbinius etalonus (2 egz., vienas – **Nuomininkui**, antras – **Nuomotojui**), kurie atitiktų Sutartyje ir jos priede (-uose) nustatytus reikalavimus *(jei specialiojoje dalyje nurodyta, kad ši sąlyga taikoma)*;

3.4.2. suderinti su **Nuomininku** nuomos objekto naudojimo (priežiūros) instrukciją, kuri pateikiama kartu su nuomos objektu (*jei specialiojoje dalyje nurodyta, kad ši sąlyga taikoma).*

3.5. **Nuomininkas** Sutarties 3.4 papunktyje nurodytus nuomos objekto darbinius etalonus ir su juo pateiktus nuomos objekto gamybai naudojamų pagrindinių ir pagalbinių medžiagų pavyzdžius **Nuomotojui** grąžina tik tada, kai **Nuomotojas** būna įvykdęs visus sutartinius įsipareigojimus, įskaitant garantinius įsipareigojimus.

3.6. Jeigu Sutarties galiojimo metu nuomos objekto gamintojas pakeičia / atnaujina pagal šią Sutartį nuomojamo nuomos objekto modelį / pavadinimą, kuris yra nurodytas Sutartyje, **Nuomotojas** turi teisę, prieš tai suderinęs su **Nuomininku** ir su juo pasirašęs papildomą susitarimą, pateikti naujo modelio / pavadinimo nuomos objektą. Naujo modelio / pavadinimo nuomos objektas turi atitikti Sutartyje ir jos priede (-uose) išnuomojamam nuomos objektui nustatytus reikalavimus, o jo techniniai duomenys negali būti prasteni už techninius duomenis nuomos objekto, dėl kurio nuomos buvo sudaryta Sutartis. Naujo modelio nuomos objektas privalo būti suderinamas su kitu pagal šią Sutartį nuomojamu ir **Nuomininkui** jau perduotu nuomos objektu. Nuomos kaina, pateikus naujo modelio / pavadinimo nuomos objektą, nesikeičia.

3.7. **Nuomotojas** įsipareigoja nepasitelkti priešiškų valstybių piliečių (darbuotojų, subtiekėjų ir kt.), kai vykdant Sutartyje numatytus įsipareigojimus reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. **Nuomotojas** įsipareigoja ne mažiau kaip prieš 3 darbo dienas iki patekimo į karinę teritoriją pranešti krašto apsaugos sistemos institucijai ar jos padaliniui, į kurio karinę teritoriją bus ketinama patekti, ir nurodyti ketinančių patekti į karinę teritoriją asmenų vardus, pavardes, pareigas, pilietybes ir lankymosi karinėje teritorijoje trukmę. **Nuomotojo** atstovai, patekdami į karinę teritoriją, privalo pateikti asmens tapatybę ir pilietybę patvirtinančius dokumentus.

**4. Mokėjimo terminai ir sąlygos**

**Nuomotojui** sumokama, kai Sutarties objektas, atitinkantis Sutartyje ir jos priede (-uose) nustatytus reikalavimus, perduodamas **Nuomininkui**, abiem Šalims pasirašius dokumentą, patvirtinantį nuomos objekto perdavimą–priėmimą, per 30 (trisdešimt) dienų nuo sąskaitos gavimo dienos (sąskaita faktūra turi būti pateikiama Viešųjų pirkimų įstatymo 22 straipsnio 3 dalyje numatytomis elektroninėmis priemonėmis). **Nuomininkui** vėluojant atsiskaityti šiame punkte numatytu terminu, **Nuomininkas, Nuomotojui** pareikalavus (ne vėliau kaip per 30 (trisdešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.

**5. Nuomos objekto** **kokybė**

5.1. Nuomos objektas turi atitikti Sutartyje ir jos priede (-uose) nurodytus reikalavimus.

5.2. Nuomos objekto perdavimo–priėmimo metu nustačius jo neatitikimą Sutartyje ir jos priede (-uose) nustatytiems reikalavimams, nedelsiant kviečiami **Nuomotojo** atstovai, kuriems dalyvaujant surašomas aktas, nuomos objektas nepriimamas, o **Nuomotojui** taikoma sutartinė atsakomybė (šiuo atveju sutartinė atsakomybė taikoma, jeigu nuomos objekto pristatymo terminas jau pasibaigęs).

5.3. Tuo atveju, kai konfliktas dėl nuomos objekto kokybės ir jo atitikties Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertų darbu susijusias išlaidas padengia Šalis, kurios nenaudai priimtas ekspertų sprendimas.

**6. Nuomos objekto** **kokybės garantija**

6.1. Nuomos objekto kokybę **Nuomotojas** privalo užtikrinti visą Sutarties specialiojoje dalyje nurodytą nuomos objekto nuomos terminą (toliau – garantinis terminas).

6.2. Garantinio termino metu **Nuomotojas** privalo ne vėliau kaip per Sutarties specialiojoje dalyje nustatytą terminą savo sąskaita nuomos objektą su trūkumais pakeisti nauju nuomos objektu, atitinkančiu šioje Sutartyje ir jos priede (-uose) nustatytus reikalavimus *(jei specialiojoje dalyje nurodyta, kad ši sąlyga taikoma)*, trūkumų šalinimo laikotarpiui.

6.3.Kokybės garantijos termino metu **Nuomotojas** privalo ne vėliau kaip per Sutarties specialiojoje dalyje nustatytą terminą savo sąskaita pašalinti nuomos objekto trūkumus arba, nepavykus jų pašalinti, nuomos objektą su trūkumais savo sąskaita pakeisti nauju, atitinkančiu šioje Sutartyje ir jos priede (-uose) nustatytus reikalavimus.

6.4. Apie garantinio termino metu pastebėtus nuomos objekto trūkumus **Nuomotojas** informuojamas raštu (arba el. paštu). Pareikšti pretenziją dėl nuomos objekto kokybės galima viso garantinio / tinkamumo naudoti termino galiojimo metu.

**7. Nenugalimos jėgos *(force majeure)* aplinkybės**

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos *(force majeure)* aplinkybes liudijančių pažymų išdavimo tvarkos aprašo patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms, Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

**8. Sutarties nutraukimas**

8.1. Ši Sutartis gali būti nutraukta:

8.1.1. raštišku Šalių susitarimu;

8.1.2. nenugalimos jėgos aplinkybėms užtrukus ilgiau nei Sutarties specialiojoje dalyje nurodytą dienų skaičių (priklausomai nuo Sutarties vykdymo specifikos, konkretus terminas, nurodomas Sutarties specialiojoje dalyje, gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus.

8.2. **Nuomininkas,** ne vėliau kaipprieš 7 (septynias) dienas (*jeigu Sutarties specialiojoje dalyje nenurodytas kitas terminas*) raštu informavęs **Nuomotoją**,turi teisę vienašališkai nutraukti Sutartį, jeigu:

8.2.1. **Nuomotojas** vėluoja pristatyti nuomos objektą Sutarties specialiojoje dalyje nurodytu terminu;

8.2.2. **Nuomotojas** nevykdo (ar informuoja, kad negalės vykdyti) sutartinio įsipareigojimo išnuomoti nuomos objektą;

8.2.3. **Nuomotojas** didina nuomos kainas / įkainius, išskyrus Sutarties bendrosios dalies 2.2 papunktyje numatytą atvejį;

8.2.4. **Nuomotojas** nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;

8.2.5. **Nuomotojas** nevykdo Sutarties bendrosios dalies 11.4 papunktyje numatyto įsipareigojimo (*jeigu Sutarties vykdymas bus užtikrintas laidavimu arba banko garantija*);

8.2.6. **Nuomotojo** pateiktas nuomos objektas ar jo kokybė neatitinka Sutartyje ir jos priede (-uose) nustatytų reikalavimų;

8.2.7. **Nuomotojas** yralikviduojamas arba kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo;

8.2.8. paaiškėjus, kad Sutarties galiojimo laikotarpiu **Nuomotojas** yra įtrauktas į Nepatikimų tiekėjų ar Melagingą informaciją pateikusių tiekėjų sąrašus;

8.2.9. paaiškėjus, kad **Nuomotojas** nėra patikimas ir kelia pavojų nacionaliniam saugumui;

8.2.10. Sutarties vykdymo metu paaiškėjus, kad **Nuomotoja**s turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį / Viešųjų pirkimų, atliekamų gynybos ir saugumo srityje, įstatymo 33 straipsnio 1 dalį;

8.2.11. Sutarties vykdymo metu paaiškėjus, kad Sutartis buvo pakeista pažeidžiant Viešųjų pirkimų įstatymo 89 straipsnį / Viešųjų pirkimų, atliekamų gynybos ir saugumo srityje, įstatymo 50 straipsnio 6 dalį.

**9. Ginčų sprendimo tvarka**

9.1. Sutartis sudaryta ir turi būti aiškinama pagal Lietuvos Respublikos teisę.

9.2. Visi tarp Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal **Nuomininko** (jeigu **Nuomininkas** ne juridinis asmuo, o Lietuvos kariuomenės padalinys – *pagal juridinio asmens – Lietuvos kariuomenės*) buveinės vietą.

**10. Atsakomybė**

10.1. Pavėlavęs pristatyti nuomos objektą per Sutarties specialiojoje dalyje nurodytą terminą, **Nuomotojas** moka **Nuomininkui** nuo 0,05 iki0,2 proc. dydžio (*konkretus dydis nurodomas Sutarties specialiojoje dalyje*) nuo nepristatyto nuomos objekto nuomos kainos be PVM už kiekvieną uždelstą dieną / valandą (*taikoma priklausomai nuo to, kaip įsipareigojimo terminas yra skaičiuojamas Sutarties specialiojoje dalyje*) Šalių iš anksto sutartus minimalius nuostolius, kurių sumokėjimas neatleidžia **Nuomotojo** nuo pareigos atlyginti visus **Nuomininko** patirtus nuostolius, **Nuomotojui** nevykdant arba netinkamai vykdant Sutartį. Šalių iš anksto sutartus minimalius nuostolius **Nuomotojas** įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.

10.2*.* Garantinio termino metu pavėlavęs per Sutarties specialiojoje dalyje nustatytą terminą įvykdyti Sutarties bendrosios dalies 6.2 papunktyje nustatytus įsipareigojimus, **Nuomotojas** moka **Nuomininkui** nuo 0,05 iki0,2 proc. dydžio (*konkretus dydis nurodomas Sutarties specialiojoje dalyje*) nuo nuomos objekto, kuris yra nepakeistas, nuomos kainos už kiekvieną uždelstą dieną / valandąŠalių iš anksto sutartus minimalius nuostolius, kurių sumokėjimas neatleidžia **Nuomotojo** nuo pareigos atlyginti visus **Nuomininko** patirtus nuostolius, **Nuomotojui** nevykdant arba netinkamai vykdant savo įsipareigojimus, susijusius su nuomos objekto garantiniu terminu.

10.3. Garantinio termino metu pavėlavęs per Sutarties specialiojoje dalyje nustatytą terminą įvykdyti Sutarties bendrosios dalies 6.3 papunktyje nustatytus įsipareigojimus, **Nuomotojas** moka **Nuomininkui** 0,2 proc. dydžio nuo nuomos objekto, kurio trūkumai nepašalinti, ar nuomos objekto, kuris yra nepakeistas, nuomos kainos už kiekvieną uždelstą dieną / valandąŠalių iš anksto sutartus minimalius nuostolius, kurių sumokėjimas neatleidžia **Nuomotojo** nuo pareigos atlyginti visus **Nuomininko** patirtus nuostolius, **Nuomotojui** nevykdant arba netinkamai vykdant savo įsipareigojimus, susijusius su nuomos objekto garantiniu terminu.

10.4. Nutraukus Sutartį dėl Sutarties bendrosios dalies 8.2.1, 8.2.2, 8.2.3, 8.2.4, 8.2.5, 8.2.6 papunkčiuose, 8.2.5 (*taikoma, kai Sutarties įvykdymas užtikrinimas laidavimo raštu ar garantija*) papunktyje ar kitų Sutarties specialiojoje dalyje išvardytų priežasčių, **Nuomotojas** per 14 (keturiolika) dienų (skaičiuojant nuo Sutarties nutraukimo dienos) turi sumokėti **Nuomininkui** ne mažiau kaip7 (septynių) proc. Sutarties kainos be PVM (arba bendros pasiūlymo kainos be PVM) (konkretus procentinis dydis arba konkreti fiksuota suma nurodoma Sutarties specialiojoje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų vertės. Šalių iš anksto sutartų minimalių nuostolių sumokėjimas neatleidžia **Nuomotojo** nuo pareigos atlyginti visus **Nuomininko** patirtus nuostolius, **Nuomotojui** nevykdant ar netinkamai vykdant Sutartį.

10.5. Nutraukus Sutartį dėl Sutarties bendrosios dalies 8.2.4 papunktyje nurodytos priežasties, **Nuomotojas** per 7 (septynias) dienas (skaičiuojant nuo Sutarties nutraukimo dienos) turi sumokėti **Nuomininkui** nuomos objekto su trūkumais nuomos kainos be PVM dydžioŠalių iš anksto sutartus minimalius nuostolius. Šalių iš anksto sutartų minimalių nuostolių sumokėjimas neatleidžia **Nuomotojo** nuo pareigos atlyginti visus **Nuomininko** patirtus nuostolius, **Nuomotojui** nevykdant ar netinkamai vykdant sutartį.

10.6. Kiti sutartinės atsakomybės taikymo **Nuomotojui** atvejai nurodyti Sutarties specialiojoje dalyje.

10.7. Finansavimo vėlavimas iš biudžeto yra sąlyga, visiškai atleidžianti nuo civilinės atsakomybės ir palūkanų mokėjimo **Nuomotojui** už pavėluotą atsiskaitymą.

**11. Sutarties galiojimas**

11.1. Sutartis įsigalioja abiem Šalims ją pasirašius ir **Nuomotojui** pateikus **Nuomininkui** Sutarties įvykdymo užtikrinimo banko garantiją ar draudimo bendrovės laidavimo raštą *(sąlyga taikoma, jeigu Sutarties vykdymas bus užtikrintas laidavimu arba banko garantija)*, užtikrinantį Sutarties bendrosios dalies 10.4 papunktyje nurodytos sumos sumokėjimą (banko garantijoje ar draudimo bendrovės laidavimo rašte garantas / laiduotojas turi įsipareigoti sumokėti Sutarties bendrosios dalies 10.4 papunktyje nurodytą sumą **Nuomininkui** nutraukus Sutartį dėl bent vienos iš 8.2.1–8.2.7 papunkčiuose ar kitų Sutarties specialiojoje dalyje išvardytų priežasčių). Garantija ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą, nebus priimamas, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą Sutarties 10.4 papunktyje) (*jeigu Sutarties vykdymas bus užtikrintas laidavimu arba banko garantija*).

11.2. Garantas / laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant **Nuomotojo** kaltei, įvykdyti prievolę ir sumokėti įsipareigotą sumą, pinigus pervedant į **Nuomininko** sąskaitą (*jeigu Sutarties vykdymas bus užtikrintas laidavimu arba banko garantija*).

11.3. **Nuomotojas** ne vėliau kaipper 5 (penkias) darbo dienas nuo Sutarties pasirašymo pateikia **Nuomininkui** Sutarties bendrosios dalies 11.1 papunktyje nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas nuomos objekto tiekimo terminas ar Sutarties galiojimo terminas. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas neturi būti siejamas su visišku **Nuomininko** patirtų nuostolių atlyginimu ir neatleidžia **Nuomotojo** nuo pareigos juos visiškai atlyginti. **Nuomotojas** taip pat turi pateikti patvirtinimą iš draudimo bendrovės, kad laidavimo raštas yra galiojantis (*jeigu Sutarties vykdymas bus užtikrintas laidavimu arba banko garantija*).

11.4. Jei Sutarties vykdymo metu Sutarties įvykdymo užtikrinimą išdavęs juridinis asmuo (bankas ar draudimo bendrovė) negali vykdyti savo įsipareigojimų (sustabdoma veikla, paskelbiamas moratoriumas ir pan.), **Nuomotojas** per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis, kaip ir ankstesnysis. Jei **Nuomotojas** nepateikia naujo Sutarties įvykdymo užtikrinimo, **Nuomininkas** turi teisę nutraukti Sutartį Sutarties bendrosios dalies 8.2.5 papunktyje nustatyta tvarka.

11.5. Sutarties įvykdymo užtikrinimas grąžinamas per 10 (dešimt) dienų nuo užtikrinimo galiojimo termino pabaigos, **Nuomotojui** pateikus raštišką prašymą (*jeigu Sutarties vykdymas bus užtikrintas laidavimu arba banko garantija*).

11.6. Sutarties sąlygos pirkimo sutarties galiojimo laikotarpiu negali būti keičiamos, išskyrus atvejus, kai pakeitimas galimas remiantis Viešųjų pirkimų įstatymo 89 straipsnio nuostatomis ir neprieštarauja pagrindiniams viešųjų pirkimų principams bei tikslui. Sutarties keitimo sąlygos, atitinkančios Viešųjų pirkimų įstatymo 89 straipsnio reikalavimus, privalo būti nurodytos Sutarties specialiojoje dalyje.

11.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Šalių rekvizitams, Sutarties Šalys raštišku susitarimu gali patikslinti Sutarties sąlygas nesikreipdamos į Viešųjų pirkimų tarnybą. Toks Sutarties sąlygų patikslinimas nebus laikomas Sutarties sąlygų keitimu.

11.8. Sutartis gali būti pratęsta Sutarties specialiojoje dalyje nustatytomis sąlygomis.

11.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

**12. Susirašinėjimas**

12.1. **Nuomininko** ir **Nuomotojo** vienas kitam siunčiami pranešimai lietuvių / anglų (*taikoma, jeigu Sutartis sudaroma anglų kalba*) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.

12.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Šalis, nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

13. **Informacijos konfidencialumas, slaptumas ir asmens duomenys**

13.1. Šalys privalo užtikrinti, kad informacija, kurią jos perduoda viena kitai, būtų naudojama tik vykdant Sutartį ir nebūtų naudojama tokiu būdu, kuris pakenktų informaciją perdavusiai Šaliai.

13.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.

13.3. **Nuomotojas** įsipareigoja be **Nuomininko** išankstinio rašytinio sutikimo nenaudoti **Nuomininko** jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus.

13.4. Sutartyje ir jos prieduose nurodyti asmens duomenys (vardai, pavardės, pareigos, el. paštas ar telefono numeris) gali būti naudojami tik nustatant Šalių ar **Gavėjo** atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra nurodomi Specialiosios dalies 9.2 papunktyje.

13.5. Šalys užtikrina, kad su asmens duomenimis, tvarkomais vykdant Sutartį, susipažins tik tie asmenys, kuriems tai yra būtina vykdant įsipareigojimus pagal Sutartį.

13.6. Sutartyje ir jos prieduose nurodyti asmens duomenys be atskiro kitos Šalies sutikimo negali būti perduoti tretiesiems asmenims, išskyrus **Nuomotojo** nurodytus subtiekėjus ir **Gavėją** (jei toks nurodytas), kurie yra pasitelkiami Sutarties vykdymui, ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subtiekėjas Sutarties specialiosios dalies numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo.

13.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Šalys turi nedelsdamos informuoti viena kitą dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas Sutarties specialiosios dalies 9 punktas.

13.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas Sutarties rezultato naudojimo tikslais.

13.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą Šalys viena kitą informuoja per 1 (vieną) darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.

13.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.

**14. Baigiamosios nuostatos**

14.1. Sutartis sudaryta lietuvių / anglų, lietuvių ir anglų kalbomis dviem / keturiais egzemplioriais (po vieną / du kiekvienai Šaliai) (*taikoma priklausomai nuo to,* *kokiomis kalbomis bus sudaroma Sutartis*). Abu tekstai autentiški ir turi vienodą teisinę galią. Atsiradus neatitikimų tarp tekstų lietuvių ir anglų kalbomis, pirmenybė teikiama tekstui anglų kalba (*taikoma, jeigu Sutartis sudaroma su užsienio nuomotoju* *lietuvių ir anglų kalbomis*).

14.2. Šią Sutartį sudaro bendroji ir specialioji dalys bei priedas (-ai). Visi šios Sutarties priedai yra neatskiriama Sutarties dalis.

14.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.

14.4. Pažeidęs šios Sutarties 14.3 papunktyje nurodytą įpareigojimą, **Nuomotojas** moka **Nuomininkui** 5 (penkis) proc. Sutarties / pasiūlymokainos dydžio Šalių iš anksto sutartų minimalių nuostolių sumą, jeigu Sutarties specialiojoje dalyje nenustatyta kitaip.

14.5. **Nuomotojas** garantuoja, kad turi visas Sutarties įvykdymui reikalingas licencijas. **Nuomotojas** įsipareigoja atlyginti **Nuomininkui** nuostolius, jeigu **Nuomininkui** būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant.

14.6. Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).

14.7. Subtiekėjo / subteikėjo pavadinimas, jo vykdomų sutartinių įsipareigojimų dalis yra nurodyti Sutarties specialiojoje dalyje.

14.8. Sutartyje nustatyto subtiekėjo / subteikėjo pakeitimas kitu subtiekėju / subteikėju įforminamas rašytiniu Sutarties pakeitimu (*taikoma, jei* ***Nuomininkas*** *juos numato pasitelkti*).

14.9. **Nuomotojo** paskirtas asmuo, kuris atstovauja **Nuomotojui**,priiminėja ir tvirtina **Nuomininko** teikiamus nuomos objekto užsakymus, dalyvauja susitikimuose su **Nuomininku** ir atlieka kitus veiksmus, būtinus tinkamam šios Sutarties vykdymui, yra nurodytas Sutarties specialiojoje dalyje.

14.10. **Nuomininko** paskirtas asmuo, kuris atstovauja **Nuomininkui,** teikia **Nuomotojui** nuomos objekto užsakymus, dalyvauja susitikimuose su **Nuomotoju** ir atlieka kitus veiksmus, būtinus tinkamam šios Sutarties vykdymui, yra nurodytas Sutarties specialiojoje dalyje.

**NUOMININKAS NUOMOTOJAS**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

A. V. A. V.

2025 m. d.

sutarties Nr.

1 priedas

**PERKAMŲ PASLAUGŲ SĄRAŠAS IR MATO VIENETO ĮKAINIAI**

|  |  |  |  |
| --- | --- | --- | --- |
| **Pirkimo objekto pavadinimas** | **Kaina už kalendorinę dieną/km.** | **Kiekis** | **Kaina EUR**  **(su 21% PVM)\*** |
| **1** | **2** | **3** | **4** |
| Konteineris (dviejų darbo vietų) | 1 | 1 |  |
| Konteineris (keturių darbo vietų) | 1 | 1 |  |
| Mokymo klasės patalpa | 1 | 1 |  |
| Konteinerio transportavimo kaina už kilometrą. | km. | 1 |  |
| **Kaina iš viso:** | | |  |

**PIRKĖJAS PARDAVĖJAS**

Lietuvos kariuomenės UAB „---“

Sausumos pajėgų vadovybė

Vadas Vadovas

brg. gen. Nerijus Stankevičius

2025 m. mėn. d. 2025 m. mėn. d.

A.V. A.V.

2025 m. d.

sutarties Nr.

2 priedas

**konteinerių nuomos įrengimo ir aptarnavimo**

**paslaugos techninė specifikacija**

1. **BENDROJI INFORMACIJA**

Lietuvos kariuomenės (toliau – LK) Sausumos pajėgų vadovybė (toliau – SPV) numato įsigyti konteinerinių nuomą (toliau – paslaugas) 36 mėnesiams. Bendra sutarties trukmė ne ilgesnė nei 36 mėnesiai.

1. **EKSPLOATACIJOS YPATUMAI**

Konteinerinių (toliau – konteineriai) nuoma (su priežiūros darbais arba be priežiūros darbų) atliekama visoje Lietuvos Respublikos teritorijoje Užsakovo (toliau –Nuomininko) nurodytais kiekiais ir laikotarpiais (terminais).

1. **REIKALAVIMAI KONTEINERIŲ NUOMAI SU PRIEŽIŪROS DARBAIS**
2. Lietuvos kariuomenė (toliau – Nuomininkas) neįsipareigoja užsakyti visų šiame dokumente nurodytų paslaugų.
3. Paslaugos teikėjas (toliau – Teikėjas), atlikdamas konteinerių įrengimo ir demontavimo darbus, privalo laikytis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ 2022 m. gruodžio 13 d. Nr. D1-401 pakeitimu.
4. Trūkumų šalinimo metu Teikėjas turi užtikrinti nepertraukiamą infrastruktūros funkcionavimą. Teikėjas, gavęs informaciją (raštų, el. laišku, telefonu) apie gedimus iš Nuomininko (arba pastebėjus savarankiškai), nedelsiant privalo pašalinti Stovyklos, vandens tiekimo, nuotekų šalinimo, elektros tiekimo bei kitus gedimus. Techniniai gedimai šalinami ne vėliau kaip per 2 val. nuo pranešimo gavimo, fiziniai gedimai šalinami ne vėliau kaip per 12 val. nuo pranešimo gavimo. Visus gedimus paslaugos Teikėjas šalina savo lėšomis.
5. Teikėjo darbuotojai privalo laikytis Lietuvos kariuomenės padalinio, kuriame teikiamos paslaugos, vidaus tvarkos taisyklių.
6. Teikėjas visą nuomos laikotarpį atsako už konteineriuose sumontuotos įrangos ir įrengimų techninę priežiūrą. Techninė priežiūra turi būti teikiama Teikėjo lėšomis ir priemonėmis (medžiagomis, preparatais, detalėmis, atsarginėmis dalimis ir t. t.), įranga, technika, įrankiais ir transportu. Techninei priežiūrai atlikti naudojamos priemonės, turinčios cheminių medžiagų, pačios cheminės medžiagos bei preparatai turi turėti saugos duomenų lapus.
7. Teikėjas, organizuodamas bei vykdydamas konteinerių techninę priežiūrą, valymą Nuomininko teritorijoje, savo darbuotojus aprūpina darbo įrankiais, priemonėmis (įskaitant valymo) ir saugos priemonėmis, užtikrina darbuotojų saugą ir sveikatą. Aprūpina savo darbuotojus darbo drabužiais su Teikėjo simbolika.
8. Visi konteineriai, įranga, turi būti techniškai tvarkingi ir be defektų.
9. Konteinerių, medžiagos turi būti nekenksmingos žmogaus sveikatai, neuždraustos REACH reglamento registre. Konteinerių viduje lakiųjų organinių junginių koncentracija ore neturi viršyti leistinos, žmogaus sveikatai nekenksmingos, ribos.
10. Pagal poreikį, Tiekėjas turi užtikrinti galimybę keisti konteinerių dislokacijos vietą.
11. Visi konteineriai, įranga, Teikėjo lėšomis ir priemonėmis turi būti atgabenti, pastatyti, sumontuoti, paruošti eksploatacijai Nuomininko nurodytoje teritorijoje. Tiekėjas papildomus tyrimus (jeigu reikia) organizuoja savarankiškai savo lėšomis. Pasibaigus konteinerių nuomos laikotarpiui, Teikėjas savo lėšomis ir priemonėmis turi išmontuoti ir išvežti konteinerius, įrangą, medžiagas bei perduoti tvarkingą teritoriją Nuomininkui.
12. Konteinerių išdėstymas turi būti pagal pateiktą schemą. Konteinerių išdėstymo pakeitimai galimi suderinus su Nuomininku.
13. Stovyklai turi būti naudojami konteineriai, kurių išoriniai matmenys su leistinais nuokrypiais turi atitikti ISO 668 standarto reikalavimus nemažesni kaip (ilgis – 6058 mm, plotis – 2438 mm, aukštis – 2591 mm), konteinerio bendras plotas – ne mažesnis kaip 12 m2 . Montuojant konteinerių blokus, koridoriams / sujungimams skirti konteineriai gali būti kitų ilgių (pvz. 5000, 7000 mm ir pan.).
14. Konteinerių sienos, grindys ir lubos/stogas turi būti apšiltinti termoizoliacine medžiaga, sienų šilumos pralaidumas turi būti ne didesnis kaip 0.5 W/m2K, grindų - ne didesnis kaip 0.45 W/m2K, stogo - ne didesnis kaip 0.34 W/m2K, langų - ne didesnis kaip 1.4 W/m2K.
15. Konteineriuose turi būti sumontuoti šildymo įrenginiai (prietaisai), užtikrinantys 20° C (±2° C) temperatūrą šaltuoju metu laiku. Šildymo įrenginiai (prietaisai) turi būti saugūs, nekelti nudegimo ir apsinuodijimo pavojaus, patogūs valyti. Visi šildymo įrenginiai (prietaisai) turi būti reguliuojami.
16. Konteinerių el. skydeliuose automatiniai jungikliai (naudojami paskirstymo linijų įjungimui ir atjungimui, bei linijų apsaugai nuo perkrovimų ir trumpo jungimo srovių) turi atitikti saugomų elektros grandinių arba imtuvų funkcinę paskirtį. Automatiniai jungikliai turi būti montuojami atskiroms elektros grandinėms (pvz. bendros paskirties el. rozetėms - 16 A, kompiuterinėms rozetėms - 10 A, apšvietimui - 10 A, išorinis. kond. blokas – 16 A, vidinis kond. blokas - 10 A). Turi būti įrengta viršįtampių apsauga skirta apsaugoti įvairius elektros įrenginius nuo įtampos svyravimų (kai konteineriai užmaitinti nuo generatorių).
17. Apšvietimas turi atitikti higienos normą HN 98:2014.
18. Visų konteinerių langai turi būti varstomi (trijų padėčių), su tinkleliu nuo vabzdžių, turi būti įrengtos apsaugos nuo tiesioginių saulės spindulių (žaliuzės, arba roletai).
19. Konteineriai turi atitikti Lietuvos higienos normos HN 56:2004 „Karinė teritorija. Statinių įrengimo ir priežiūros taisyklės“ aprašytus minimalius reikalavimus.
20. Konteineriuose turi būti sumontuoti stacionarūs (įmontuota į konteinerį, o ne mobili įranga) kondicionavimo įrenginiai (prietaisai), užtikrinantys 20° C (±2° C) temperatūrą šiltuoju metų laiku. Visi kondicionavimo įrenginiai (prietaisai) turi būti reguliuojami.
21. Kiekvienoje patalpoje, konteineryje (išskyrus dušus) turi būti įrengti įspėjimo apie gaisrą/dūmus priemonės (dūmų detektoriai).
22. Kiekvienų patalpų, konteinerių durys, angarų vartai turi būti rakinami, Užsakovui turi būti perduotos ne mažiau kaip po 3 raktus nuo kiekvienų durų;
23. Konteinerio grindys turi būti padengtos neslidžia, atsparia mechaniniams poveikiams, lengvai valoma danga (gali būti iš vinilo medžiagos).
24. Konteineriuose turi būti įrengta elektros saugos reikalavimus atitinkanti elektros ir įžeminimo instaliacija, kuri užtikrintų saugų konteinerių vidaus apšvietimą, šildymą bei kitų elektros prietaisų ir įrenginių eksploatavimą. Visi įrenginiai, Konteineriuose prijungti inžineriniai tinklai turi būti pritaikyti funkcionuoti ir atitikti minimalius higienos reikalavimus, eksploatuojant lauko sąlygomis.
25. Konteineriai ir įranga turi būti sujungti į bendrą el. tinklą, turi turėti galimybę veikti nuo mobilių generatorių ir elektros tinklų.
26. Kiekvieno konteinerio išorėje turi būti elektros jungtis-įvadas ir įžeminimo jungtis.
27. Konteineriai ir įranga turi būti prijungti prie įžeminimo. Konteinerių varža turi būti ne didesnė kaip (arba lygu) 10 Ω. Teikėjas turi būti pateikti konteinerių Nuomininkui varžos matavimų patvirtinančius sertifikatus.
28. Konteinerių sujungimą į blokus (pagal poreikį) derinti su Nuomotoju pagal schemą (as) prieš atvežant konteinerius.
29. Prieš užsakant konteinerius Teikėjas turi suderinti su Nuomininku konteinerių modifikaciją, sujungtų konteinerių blokų projektus (schemas).
30. Teikėjas Nuomininkui konteineriuose turi suteikti leidimą ir galimybę įrengti/sumontuoti vaizdo stebėjimo ir apsaugos įranga (vaizdo kameros, elektroninės įrangos kontrolės) ir leidimą įdiegti elektroninė įleidimo sistemą.
31. Specialios paskirties konteineriuose Teikėjas Nuomininkui turi suteikti leidimą ir galimybę įrengti/ sumontuoti elektroninės įeigos sistemą.
32. Konteinerių kiekiai su konteinerių vidaus išplanavimu (pagal pateiktą schemą), užsakomi pagal poreikį.

|  |  |  |  |  |
| --- | --- | --- | --- | --- |
|  | Darbo (administracinė) patalpa  (dviejų darbo vietų) | vnt. |  | **Patalpos sudėtis ir minimalūs reikalavimai (kuopos blokai, štabas):**   * patalpa iš 1 konteinerio; * ne mažiau kaip 1 išėjimas (duryse įmontuotos įleidžiamos spynos su užraktu iš išorės ir vidaus, durys atsidaro į konteinerio vidų); * ne mažiau kaip 2 langai; * ne mažiau kaip 3 įžeminti elektros kištukiniai lizdai; * ne mažiau kaip 3 vnt. kompiuterinio tinklo lizdai RJ45 (kiekvienai darbo vietai turi būti numatyti 3 kompiuterinio tinklo lizdai RJ45 (UTP)); * patalpoje turi būti 2 stalai 150X80 cm., 2 spintelės, 2 biuro kėdės su ratukais; * pastatomas stelažas kario ekipuotei, daiktakrepšiui pasidėti. Išmatavimai 196X120X40 cm.; * radiatorius 1 vnt; * šildytuvas/kondicionierius 1 vnt; * turi būti 1 šiukšliadėžė su dangčiu (ne mažiau, kaip 25 l).   **Reikalavimai stalams** – stalas turi būti tvirtos konstrukcijos (uždėjus 150 kg ant stalo vidurio jis neturi sulūžti, galima grįžtamoji deformacija iki 5 mm). Stalo konstrukcija turi būti tokia, kad prie jo galėtų dirbti vienas 190 cm ūgio suaugę asmenys (vienas kitam netrukdydami). 150X80 cm.  **Reikalavimai kėdėms** – kėdė turi būti tvirtos konstrukcijos (atsisėdus 150 kg asmeniui ji neturi sulūžti, galima grįžtamoji deformacija iki 5 mm). Kėdė turi būti tinkama dirbti 190 cm ūgio suaugusiam asmeniui.  **Pastaba:** Įranga (stalai, kėdės, spintelės, spintos) užsakomi atskirai, pagal poreikį**.** |
|  | Darbo (administracinė) patalpa  (keturių darbo vietų) | vnt. |  | **Patalpos sudėtis ir minimalūs reikalavimai (kuopos blokai, štabas):**   * patalpa iš 1 konteinerio; * ne mažiau kaip 1 išėjimas (duryse įmontuotos įleidžiamos spynos su užraktu iš išorės ir vidaus, durys atsidaro į konteinerio vidų); * ne mažiau kaip 2 langai; * ne mažiau kaip 3 įžeminti elektros kištukiniai lizdai; * ne mažiau kaip 3 vnt. kompiuterinio tinklo lizdai RJ45 (kiekvienai darbo vietai turi būti numatyti 3 kompiuterinio tinklo lizdai RJ45 (UTP)); * patalpoje turi būti 2 stalai150X80 cm. , 4 spintelės, 4 biuro kėdės su ratukais, * pastatomas stelažas kario ekipuotei, daiktakrepšiui pasidėti. Išmatavimai 196X120X40 cm.; * radiatorius 1 vnt; * šildytuvas/kondicionierius 1 vnt; * turi būti 1 šiukšliadėžė su dangčiu (ne mažiau, kaip 25 l).   **Reikalavimai stalams** – stalas turi būti tvirtos konstrukcijos (uždėjus 150 kg ant stalo vidurio jis neturi sulūžti, galima grįžtamoji deformacija iki 5 mm). Stalo konstrukcija turi būti tokia, kad prie jo galėtų dirbti vienas 190 cm ūgio suaugę asmenys (vienas kitam netrukdydami). 150X80 cm.  **Reikalavimai kėdėms** – kėdė turi būti tvirtos konstrukcijos (atsisėdus 150 kg asmeniui ji neturi sulūžti, galima grįžtamoji deformacija iki 5 mm). Kėdė turi būti tinkama dirbti 190 cm ūgio suaugusiam asmeniui.  **Pastaba:** Įranga (stalai, kėdės, spintelės, spintos) užsakomi atskirai, pagal poreikį**.** |
|  | Mokymo klasės patalpa | komplektas |  | **Patalpos sudėtis ir minimalūs reikalavimai (štabas, kuopos blokai):**   * patalpa iš 4 sujungtų konteinerių be vidinių sienų; * ne mažiau kaip 1 išėjimas (duryse įmontuotos įleidžiamos spynos su užraktu iš išorės ir vidaus); * ne mažiau kaip 15 langų; * ne mažiau kaip 6 įžemintų elektros kištukinių lizdų; * ne mažiau kaip 7 vnt. kompiuterinio tinklo lizdų RJ45; * 1 mokymo klasės patalpoje turi būti 11 stalų 150X80 cm., ir 21 kėdė; * radiatotoriai 4 vnt; * šildytuvai/kondicionieriai 2 vnt; * turi būti 1 šiukšliadėžė su dangčiu (ne mažiau, kaip 25 l).   **Reikalavimai stalams** – stalas turi būti tvirtos konstrukcijos (uždėjus 150 kg ant stalo vidurio jis neturi sulūžti, galima grįžtamoji deformacija iki 5 mm). Stalo konstrukcija turi būti tokia, kad prie jo galėtų dirbti du 190 cm ūgio suaugę asmenys (vienas kitam netrukdydami). 150X80 cm.  **Reikalavimai kėdėms** – kėdė turi būti tvirtos konstrukcijos (atsisėdus 150 kg asmeniui ji neturi sulūžti, galima grįžtamoji deformacija iki 5 mm). Kėdė turi būti tinkama dirbti 190 cm ūgio suaugusiam asmeniui. |

2025 m. d.

sutarties Nr.

3 priedas

**priėmimo – perdavimo AKTAS**

20 m. d.

(vieta)

|  |  |  |  |
| --- | --- | --- | --- |
| Prekių pavadinimas |  | Sutarties data, numeris |  |
| Tiekėjas |  | Apskaitos dokumento  data, numeris |  |

|  |  |  |  |  |  |
| --- | --- | --- | --- | --- | --- |
| **Eil. Nr.** | **Nuomos objekto pavadinimas** | **Mat. vienetas** | **Kiekis** | **Kaina** | **Suma** |
| 1. |  |  |  |  |  |

**NUOMOS OBJEKTĄ PRIĖMĖ: NUOMOS OBJEKTĄ PERDAVĖ:**

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (pavadinimas)  Įmonės kodas:    Adresas:  Tel. Nr.  El. paštas:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė)  Parašas  Data: | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (pavadinimas)  Įmonės kodas:    Adresas:  Tel. Nr.  El. paštas:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė)  Parašas  Data: |